અમદાવાદના એલિસબ્રિજ વિસ્તારમાં રહેતા ચાર્ટર્ડ એકાઉન્ટન્ટને ત્યાં રૂપિયા 6 લાખની રોકડની ચોરી થયાની ફરિયાદ એલિસબ્રિજ પોલીસ સ્ટેશનમાં નોંધવામાં આવી છે. ફરિયાદી સીએ તેમના પરિવાર સાથે ધાર્મિક કાર્યક્રમમાં ગયા હતા, ત્યારે બપોરના 12 થી 2 વાગ્યા દરમિયાન ચોરી થઈ હતી. પોલીસે આ અંગે ગુનો નોંધી તપાસ શરૂ કરી છે. મોનિસ શાહ નારંગી વિલા બંગલો નગરી હોસ્પિટલ ખાતે તેમના માતા સ્મિતા બેન અને પિતા સુકેતુભાઈ સાથે રહે છે. તેઓ ચાર્ટડ એકાઉન્ટન્ટ તરીકે વ્યવસાય કરે છે અને ગાંધીગ્રામમાં આવેલ પ્રીમિયમ હાઉસમાં ઓફિસ ધરાવે છે.